2016. gada 18. jūlijā Rīkojums Nr. 400

Rīgā (prot. Nr. 36  10. §)

**Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā atsavināt šādus nekustamos īpašumus:

1.1. nekustamo īpašumu "Oškalni R" (nekustamā īpašuma kadastra Nr. 3892 006 0149) – zemes vienību (zemes vienības kadastra apzīmējums 3892 006 0123) 0,64 ha platībā – Vecumu pagastā, Viļakas novadā, par 702,72 *euro* atbilstoši noteiktajai atlīdzībai;

1.2. nekustamo īpašumu "Raža R" (nekustamā īpašuma kadastra Nr. 3892 006 0143) – zemes vienību (zemes vienības kadastra apzīmējums 3892 006 0128) 0,3424 ha platībā – Vecumu pagastā, Viļakas novadā, par 422,52 *euro* atbilstoši noteiktajai atlīdzībai;

1.3. nekustamo īpašumu "Smiltaine 1" (nekustamā īpašuma kadastra Nr. 6868 002 0160) – zemes vienību (zemes vienības kadastra apzīmējums 6868 002 0136) 0,0009 ha platībā – Malnavas pagastā, Kārsavas novadā, par 1,16 *euro* atbilstoši noteiktajai atlīdzībai;

1.4. nekustamo īpašumu "Pērkoni 1" (nekustamā īpašuma kadastra Nr. 6894 008 0207) – zemes vienību (zemes vienības kadastra apzīmējums 6894 008 0163) 0,19 ha platībā – Salnavas pagastā, Kārsavas novadā, par 161,12 *euro* atbilstoši noteiktajai atlīdzībai;

1.5. nekustamo īpašumu "Ozolnieki R" (nekustamā īpašuma kadastra Nr. 3882 003 0334) – zemes vienību (zemes vienības kadastra apzīmējums 3882 003 0300) 0,26 ha platībā – Šķilbēnu pagastā, Viļakas novadā, par 309,92 *euro* atbilstoši noteiktajai atlīdzībai.

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis